efsyn.gr

Σάλο έχουν προκαλέσει οι αναρτήσεις αξιωματικού της ΕΛ.ΑΣ. στο Facebook, ο οποίος είναι και μέλος της Νέας Δημοκρατίας. Ο Κωνσταντίνος Ηλιόπουλος βρίζει με χυδαίο τρόπο τον Αλέξη Τσίπρα, λέει στον Κ. Μητσοτάκη ότι τα ΜΑΤ είναι στο πλευρό του και δηλώνει ότι «η Ελλάδα θα κυβερνιέται με την αποκλειστικά με την ισχύ των γκλόμπς».

Με λόγο παραληρηματικό ο εν λόγω αξιωματικός της ΕΛ.ΑΣ, ο οποίος σε πολλές αναρτήσεις του συμπληρώνει και τον… αριθμό μητρώου της Νέας Δημοκρατίας, δηλώνει ευθαρσώς ότι «το κράτος είναι τα ΜΑΤ», ζητάει επανασύσταση της ομάδας Δ και στέλνει μήνυμα στους «κόπρους αναρχικούς».

Οι αναρτήσεις έχουν, πλέον, διαγραφεί, όμως γεννώνται πολλά εύλογα ερωτήματα προς τη Νέα Δημοκρατία για τον εν λόγω «κύριο».

Το 2015, μάλιστα, είχε απασχολήσει ξανά με ανάρτηση που προέτρεπε τους αστυνομικούς να προβούν σε ακραία βασανιστικές πράξεις κατά συλληφθέντων «αναρχικών».

Δείτε τις χυδαίες αναρτήσεις: